1. Osapuolet

Tämän sopimuksen osapuolet, valmentaja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nimi + sotu) ja seura Raision Jumpparit ry, ovat tänään sopineet seuraavaa:

2. Sopimuksen tarkoitus ja sopimuskausi

Tämän sitoumuksen tarkoitus on sopia niistä velvoitteista ja oikeuksista, joita valmentajalla on seuraan nähden. Seuran tarkoituksena on varmistaa, että seuran ryhmällä on valmentaja koko toimintakauden ajan.

Sopimus koskee jumppakausia ajalla **1.6.2023-31.8.2024.** Sopimus astuu voimaan heti ja päättyy kesäkauden viimeiseen harjoituskertaan.

3. Seuran velvollisuudet

Seura sitoutuu kokoamaan jumpparyhmän, hakee harjoitusvuorot kaupungilta ja antaa valmentajalle mahdollisuuden osallistua kursseille, jotka sovitaan erikseen anomuksesta. Tapaturmien varalta valmentaja on vakuutettu seuran puolesta. Seura korvaa valmentajalle koulutustason mukaisen korvauksen pidetyistä tunneista. Huom. Palkkionmaksun edellytyksenä on koulutustietojen, ohjausilmoituksen sekä viimeisimmän verokortin toimittaminen seuralle aina puolivuosittain. Seuran uusien ohjaajien tulee toimittaa rikostaustaselvitys seuralle ennen työn alkua. Syyskauden palkkionmaksu tapahtuu tammikuun viim. päivä ja kevät- ja kesäkauden syyskuun viim. päivä. Vastuuvalmentaja on velvollinen toimittamaan tuntien läsnäololistan seuralle erikseen pyydettyyn päivämäärään mennessä. Seura on velvollinen maksamaan palkkion yhdelle valmentajalle ja yhdelle apuvalmentajalle/ohjauskerta.

**Sovittu palkka alkaen 1.6.2023 \_\_\_\_\_ eur/ohjauskerta.**

Mahdollinen lisämaininta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Valmentajan velvollisuudet

Valmentaja vastaa ryhmän/ryhmien pitämiensä tuntien suunnittelusta, ohjauksesta sekä ryhmän/ryhmien osallistujien ja heidän kotijoukkojensa tiedottamisesta kauden aikana yhdessä valmennustiiminsä kanssa. Valmentaja osallistuu seuran järjestämiin ohjaaja/valmentajatapaamisiin ja hänelle tarkoitettuihin koulutuksiin ja noudattaa toiminnassaan lajin ja seuran sääntöjä, ohjeistusta ja eettisiä periaatteita. Valmentaja edustaa seuraa myös seuran yhteisissä tapahtumissa. Valmentaja sitoutuu noudattamaan ohjaajien ja valmentajien yhteisesti sovittuja pelisääntöjä (Ohjaajien ja valmentajien pelisäännöt >> <https://www.raisionjumpparit.fi/raju/seuratouhukkaan-materiaalipankki/ohjaajille-ja-valmentajille/>). Lasten ja nuorten valmentaja laatii yhdessä oman ryhmänsä kanssa yhteiset pelisäännöt kunkin kauden alussa. Valmentaja on velvollinen hankkimaan hänelle järjestetyn liikuntapaikan avaimen hyvissä ajoin ennen kauden alkua Kerttulan liikuntahallilta, panttaamalla sen 50 euron edestä henkilökohtaiseen käyttöönsä. Valmentaja sitoutuu kauden aikana oma-aloitteisesti sekä pyydettäessä tuottamaan seuran käyttöön sosiaalisen median materiaalia, mm. kuvia ja videoita harjoituksista, kilpailuista ja tapahtumista. Valmentaja sitoutuu lisäksi pyydettäessä toimittamaan korvausta vastaan oman joukkueensa/ryhmänsä käyttöön liveharjoittelua korvaavaa etäharjoittelumateriaalia, esimerkiksi poikkeusolotilanteesta johtuen.

Tässä sopimuksessa noudatetaan Raision Jumpparien yhteisiä työsääntöjä (Liite 1).

5. Sopimuksen päättäminen

Sopimus päättyy viimeistään yllä mainittuna ajankohtana tai kun asiasta yhdessä sopimuspuolten kesken sovitaan. Optio sopimuksen jatkamiselle on, mikäli sopimuksessa mainittu valmennettava ryhmä/joukkue jatkaa toimintaansa. Sopimusta ei voida keskeyttää kesken sopimuskauden ilman hyvin painavaa syytä, josta on aina keskusteltava seuran hallituksen kanssa. Valmentajan keskeyttäessä sopimuksen kesken sopimuskauden tai jättäessä käyttämättä option sopimuksen jatkamiseksi vaikka valmennettava ryhmä/joukkue jatkaisikin toimintaansa, on valmentaja velvollinen auttamaan seuraa etsimään itselleen seuraajaa.

Tätä sopimusta on tehty kaksi samansisältöistä kappaletta, yksi kummallekin sopijaosapuolelle.

Raisiossa \_\_\_\_ /\_\_\_\_ 2023 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Ohjaajan allekirjoitus Raision Jumpparien puolesta  
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
ohjaajan huoltaja (alle 15-vuotiaiden ohjaajien huoltajan allekirjoitus)